અમદાવાદ: છાશવારે યુપીએ સરકારની ‘સ્કીમ’ના ગાણા ગાતી કોંગ્રેસે યુપીએ શાસનમાં એકાંતરે આચરેલા ‘સ્કેમ’નો આલ્બમ કેમ ભૂલી જાય છે? તેવો પ્રશ્ન આજે ભાજપ દ્વારા કરાયો હતો. ભાજપના પ્રદેશ અધ્યક્ષ આર. સી. ફળદુએ પ્રદેશ પ્રવક્તા આઈ. કે. જાડેજાએ કોંગ્રેસની આકરા શબ્દોમાં ઝાટકણી કાઢતા વધુમાં જણાવ્યું હતું કે, ભ્રષ્ટાચારના પર્યાયસમી કોંગ્રેસે દેશના અર્થતંત્રને ખોખલું કરી આમ જનતાના માથે મારેલા પાયમાલીના કૃત્યોથી દેશને પારાવાર નુકસાની થઈ છે.